এরপর প্রাতঃরাশের সময়। আমি আরভকে খাওয়ানোর জন্য উঁচু চেয়ারে বসিয়ে দিই। এই সময় আমি সাধারাণতঃ ছেলেকে রাগী এবং নরম করা থেঁতো ফল খেতে দিই। ছেলে কলা খেতে ভালবাসে। সময় বাঁচানোর জন্য ওকে খাওয়াতে খাওয়াতে আমিও খেয়ে নিই। হ্যাঁ, আপনি যখন মা হবেন এই ছোট্ট কৌশল আপনাকেও শিখে নিতে হবে। এরপর ওকে পরিস্কার করে দিয়ে আমি আবার বসিয়ে দিই মেঝেতে ওর ছোট্ট খেলার ম্যাটের উপর এবং ওর সব খেলনা বের করে দিই। তারপর আমি ওর সঙ্গে খেলা করে নিই কিছুটা সময় বা আমি ক্লান্ত হওয়া পর্যন্ত। তারপর ওকে নিয়ে ওর বিছানায় চলে যাই এবং ওর জন্য কিছু গল্প কবিতা পড়ি।